als_Latn dik_Latn tur_Latn
Konferenca e BB-FMN, Ahmetaj: Ekonomia jonë me reforma të thella
Nga Gazeta Telegraf - Mar Mar 10 2015, 2:15 pm
VJENE - Ministri i Zhvillimit Ekonomik Arben Ahmetaj ka marrë pjesë në konferencën e nivelit të lartë me temë ‘Ballkani Perëndimor, 15 vite tranzicioni ekonomik’ që u mbajt në Vjenë dhe e organizuar nga Banka Botërore dhe Fondi Monetar Ndërkombëtar.
Në fjalën e tij në këtë konferencë, Ministri Ahmetaj theksoi se ekonomia shqiptare po përjeton reforma të thella strukturore, ku vëmendja kryesore është e përqendruar në sektorët si energjia, pensionet apo edhe reforma territoriale.
Ahmetaj nënvizoi se qeveria shqiptare ka një program të qartë së bashku me FMN për konsolidimin makroekonomik të vendit, reduktimin e borxhit dhe garantimin e stabilitetit financiar.
Ministri i Zhvillimit Ekonomik është ndalur edhe në reformën në klimën e biznesit, tërheqjen e investimeve të huaja direkte dhe kolektivitetin në rajon në kuadër të procesit të Berlinit.
Në konferencën e nivelit të lartë ishin pjesëmarrës edhe Ministri i Financave të Serbisë Dusan Vujoviç dhe Drejtori i Përgjithshëm për Marrëdhëniet Ekonomike dhe Financiare në Komisionin Evropian të Ekonomisë dhe Financave Peter Bekx.
als_Latn sun_Latn als_Latn als_Latn als_Latn als_Latn als_Latn